சுவிட்சர்லாந்தின் அரசியலமைப்பில் பத்திரிகை சுதந்திரமும் சுதந்திரமாக கருத்தை வெளிப்படுத்தும் உரிமையும் உறுதியளிக்கப்பட்டுள்ளன. சுவிஸ் செய்தி முகமை (SNA), அரசியல், பொருளாதாரம், சமூகம் மற்றும் கலாச்சாரம் பற்றிய செய்திகளை மூன்று தேசிய மொழிகளில் இருபத்து நான்கு மணி நேரமும் ஒலிபரப்பிக்கொண்டே உள்ளது. SNA முகமையானது பெரும்பாலும் அனைத்து சுவிஸ் ஊடகங்களுக்கும், அதுமட்டுமின்றி பல அயல்நாட்டு ஊடகச் சேவைகளுக்கும் செய்தி வழங்குகிறது.

வரலாற்றில் மிக அதிக எண்ணிக்கையிலான செய்தித்தாள்களை அச்சிடும் நாடாக சுவிட்சர்லாந்து விளங்கியுள்ளது, அதன் மக்கள் தொகைக்கும் அளவுக்குமுள்ள விகிதமே இதற்குக் காரணமாகும். ஜெர்மன் மொழியில் டாஜெஸ்-அன்சிகெர் மற்றும் நியீ ஜுர்செர் ஜுடங்க் NZZ ஆகியவையும் பிரெஞ்சு மொழியில் லெ டெம்ப்ஷ் செய்தித்தாளும் மிகப் பிரபலமானவை, ஆனால் ஒவ்வொரு நகரத்திலும் ஓர் உள்ளூர் செய்தித்தாள் வெளிவந்தது. செய்தித்தாள்களின் எண்ணிக்கை அதிகமாக இருப்பதற்கு, கலாச்சார வேறுபாடே காரணமாகும்.

அச்சு ஊடகத்திற்கு மாறாக, ஒலிபரப்பு ஊடகங்கள் பெரும்பாலும் அரசாங்கத்தின் உறுதியான கட்டுப்பாட்டிலேயே இருந்து வதுள்ளது. சமீபத்தில் SRG SSR ஐடீ சூசி எனப் பெயர் மாற்றப்பட்ட சுவிஸ் ஒலிபரப்பு கார்ப்பரேஷன், வானொலி மற்றும் தொலைக்காட்சி நிகழ்ச்சிகளைத் தயாரிப்பதற்கும் ஒலிபரப்புவதற்கும் கட்டணம் செலுத்துகிறது. SRG SSR ஸ்டுடியோக்கள் பல்வேறு மொழிப் பகுதிகளிலும் பரந்துவிரிந்துள்ளன. வானொலி நிகழ்ச்சிகள் ஆறு மைய ஸ்டுடியோக்களிலும் நான்கு வட்டார ஸ்டுடியோக்களிலும், தொலைக்காட்சி நிகழ்ச்சிகள் ஜெனீவா, ஜூரிச் மற்றும் லுகானோ ஆகிய இடங்களிலும் தயாரிக்கப்படுகின்றன. விரிவான கேபிள் நெட்வொர்க்கின் சேவையால் பெரும்பாலான சுவிஸ் மக்கள் அண்டை நாடுகளின் நிகழ்ச்சிகளையும் காண முடிகிறது.

அயல்நாட்டு உறவுகளும் சர்வதேச அமைப்புகளும்
உணவு
ஊடகங்கள்
சுவிட்சர்லாந்தும் ஐரோப்பிய ஒன்றியமும்